| Medaljeoversikt |
| --- |
| Konkurrerte for Tsjekkias flagg Tsjekkia |
| Friidrett |
| Friidrett U18-VM i friidrett |
| Gull | Nairobi 2017 |  400 m |
| Friidrett Ungdoms-OL |
| Gull | Buenos Aires 2018 |  400 m |
| Friidrett U18-EM i friidrett |
| Gull | Győr 2018 |  400 m |
| Sølv | Győr 2018 |  Medleystafett |

**Barbora Malíková** (født 30. desember 2001 i Oldřišov) er en tsjekksk friidrettsutøver, som representerer klubben TJ Sokol Opava. Hun konkurrerer i sprintløp og mellomdistanseløp, og vant 400 meter under Sommer-OL for ungdom 2018 og U18-EM i friidrett 2018. Hun ble tsjekkisk mester på 400 meter i 2017.

Idrettskarriere
---------------

### 2016

Malíková deltok i det tsjekkiske mesterskapet i friidrett for klubblag, og vant 800 meter i to av disse stevnene. Hun deltok i U16-landskampen mellom Tsjekkia, Slovakia, Kroatia, Ungarn og Slovenia, og vant der 300 meter.

### 2017

Hun satte personlig rekord på 800 meter innendørs i februar, med tiden 2:14,87. I det tsjekkiske U18-mesterskapet innendørs vant hun 400 meter, og fikk sølv på 400 meter i det tsjekkiske innendørsmesterskapet for senior, bak Marcela Pírková. Malíková satte der ny personlig rekord, med 54,20 sekunder.

Utendørs vant hun 400 meter under det tsjekkiske mesterskapet i friidrett, og vant med det sin første nasjonale tittel. Hun deltok i U18-landskampen mellom Tsjekkia, Slovakia, Ungarn og Slovenia i Ungarn i juni, og vant der 400 meter, og hun deltok også på det tsjekkiske stafettlaget som kom på tredjeplass på medleystafetten. I det tsjekkiske U18-mesterskapet i friidrett vant hun 800 meter.

I juli deltok hun i U18-VM i friidrett 2017 i Nairobi, og vant der 400 meter med ny personlig rekord på 52,74 sekunder, og slo Mary Moraa fra Kenya med 0,57 sekunder. Hun deltok i European Youth Summer Olympic Festival 2017, og vant der sin semifinale på 400 meter, og kom på andreplass i finalen, bak Andrea Jimenez Hernandez fra Spania. Tsjekkia nådde ikke finalen på 4 x 100 meter stafett, der Malíková også deltok.

### 2018

I det tsjekkiske mesterskapet for klubblag i mai satte hun personlig rekord på 100 og 200 meter, med hhv 12,08 og 24,40, og vant begge disse distansene. Hun vant også 400 meter. Hun vant 200 meter i U18-landskampen mellom Tsjekkia, Slovakia, Ungarn og Slovenia i Slovenia i juni, og hun vant 300 meter i Golden Spike-stevnet. I det tsjekkiske U18-mesterskapet i friidrett vant hun 800 meter.

Hun ble tatt ut til å delta i U18-EM i friidrett 2018 i Győr i Ungarn. Der vant hun 400 meter, og satte samtidig ny personlig rekord med 52,66 sekunder. Tsjekkia fikk sølv på medleystafetten, med Malíková på laget. I oktober vant hun 400 meter under Sommer-OL for ungdom 2018, som ble arrangert i Buenos Aires i Argentina.

Referanser
----------

1. ↑   Olympedia, Olympedia utøver-ID 2504832, besøkt 22. juli 2021[Hentet fra Wikidata]
2. ↑   World Athletics Database, World Athletics utøver-ID 316076[Hentet fra Wikidata]
3. ↑   Tsjekkias olympiske komité, www.olympic.cz, besøkt 6. august 2020[Hentet fra Wikidata]
4. ↑   www.olympijskytym.cz, besøkt 22. juli 2021[Hentet fra Wikidata]
5. 1 2 3 4 5 6  IAAF - *Barbora Malíková - Results*, besøkt 5. desember 2018.

Eksterne lenker
---------------

* (en) Barbora Malíková – Olympedia Rediger på Wikidata

* (cz) Barbora Malíková – Tsjekkias olympiske komité Rediger på Wikidata

* (en) Barbora Malíková – World Athletics Rediger på Wikidata
* (cz) Profil hos det tsjekkiske friidrettsforbundet
* (en) Profil hos Ungdoms-OL 2018